Document ID: /roh_data/filtered/fineweb-2-filterrobots_roh.jsonl.gz/33127

Sozialamt
Uffizi dal servetsch social
Ufficio del servizio sociale
Gürtelstrasse 897001 Cuiratel +41 81 257 26 54fax +41 81 257 21 <email-pii>
Per finanziar la lavur d'utilitad publica stattan a disposiziun differents meds finanzials: retgavs da la dieschma d'alcohol da la confederaziun, da las taxas da patenta d'alcohol dal chantun, da la collecta da la rogaziun federala sco er da la fundaziun dr. Stephan à Porta.
Organisaziuns pon dumandar meds finanzials da l'uffizi dal servetsch social per projects u per activitads socialas. Vulessas Vus inoltrar ina dumonda? Duvrai per plaschair quest formular „Dumonda per contribuziun al project" ni quest formular "Dumonda per contribuziun ad in manaschi". Ils formulars da dumonda vegnan mintgamai publitgà l'october en l'internet. Las dumondas ston arrivar fin ils 31 da december tar l'uffizi dal servetsch social. La decisiun davart la repartiziun vegn per regla prendida il matg da l'onn suandant.
Differentas fundaziuns e divers fonds gidan persunas e famiglias grischunas ch'èn en situaziuns da miseria.
Ils servetschs socials regiunals examineschan Vossa situaziun ed As sustegnan tar l'inoltraziun da la dumonda. Avais Vus dumondas u problems? Fixai in termin da cussegliaziun. As drizzai per plaschair al servetsch social regiunal da Vossa regiun.
Survista dals servetschs socials regiunals en il chantun Grischun.
La fundaziun sustegna persunas basegnusas. L'uffizi dal servetsch social administrescha l'import che la fundaziun ha mess a disposiziun e fa mintga onn in rapport davart ils pajaments per mauns dal cussegl da fundaziun.
Dumonda a: Uffizi dal servetsch social chantunal dal Grischun, Gürtelstrasse 89, 7001 Cuira
La fundaziun gida umans ch'èn vegnids en miseria pervia da malsogna u d'accident u per auters motivs. L'uffizi dal servetsch social administrescha l'import che la fundaziun ha mess a disposiziun e fa mintga onn in rapport davart ils pajaments per mauns dal cussegl da fundaziun.
Cun prestaziuns finanzialas unicas u cun prestaziuns annualas periodicas sustegna la fundaziun persunas e famiglias ch'èn vegnidas en miseria. La fundaziun sustegna mo burgaisas e burgais dal chantun Grischun, en spezial umans pli giuvens, pli vegls e malsauns, persunas cun impediments sco er persunas talentadas che n'han betg ils meds finanzials per ina scolaziun professiunala. Il cussegl da fundaziun decida – sin proposta da l'uffizi dal servetsch social – mintga quartal davart las dumondas.
Cun ils meds finanzials vegnan sustegnids umans en miserias socialas en l'Engiadina, en la Bregaglia ed en il Puschlav. Davart las dumondas vegni decidì mintga emna.
La fundaziun gida uffants cun dischavantatgs socials, cunzunt en ils territoris da muntogna. Ella sustegna ils uffants cun contribuziuns finanzialas u materialas (p.ex. giugarets, urdains da sport). Il cussegl da fundaziun decida – sin proposta da l'uffizi dal servetsch social – mintga mais davart las dumondas.
Il fond da l'agid social gida persunas e famiglias a surmuntar situaziuns da miseria acutas. Davart las dumondas vegni decidì mintga emna.
Cun prestaziuns finanzialas u materialas (p.ex. vestgadira, letg, tastga da scola) gida la fundaziun durant in tschert temp famiglias e persunas ch'èn vegnidas en ina situaziun d'urgenza economica e sociala. Davart las dumondas vegni decidì mintga emna.